**Zakon o volonterstvu** donio je Hrvatski sabor na sjednici od 18. V. 2007. godine, a Odluku o proglašenju Zakona o volonterstvu potpisao je predsjednik Republike Hrvatske Stjepan Mesić 25. V. 2007. godine. Zakon je stupio na snagu osmoga dana nakon objave u Narodnim novinama.

Opće odredbe
------------

U "Općim odredbama" definirano je šta se uređuje ovim zakonom, šta je volontiranje, šta nije volontiranje, šta je dugotrajno volontiranje, ko su volonteri / volonterke, ko su maloljetni volonteri, ko su organizatori volontiranja i ko su korisnici / korisnice volontiranja.

### Članak 1.

Ovim se Zakonom uređuju osnovni pojmovi vezani za volontiranje, temeljna načela volontiranja, uvjeti volontiranja, prava i dužnosti volontera te organizatora volontiranja, uvjeti sklapanja ugovora o volontiranju, donošenje Etičkog kodeksa volontera, izdavanje potvrde o volontiranju, državna nagrada za volontiranje te nadzor nad izvršenjem ovoga Zakona.

### Članak 2.

* (1) **Volontiranje** se prepoznaje i promiče kao aktivnost od interesa za Republiku Hrvatsku koja dovodi do poboljšanja kvalitete života, do aktivnog uključivanja osoba u društvena zbivanja te do razvoja humanijega i ravnopravnijega demokratskog društva.
* (2) Ulogu i značaj volontiranja potrebno je prenijeti djeci i mladima kroz školovanje u odgojno-obrazovnim ustanovama Republike Hrvatske.

### Članak 3.

* (1) Volontiranjem se, u smislu ovoga Zakona, smatra dobrovoljno ulaganje osobnog vremena, truda, znanja i vještina kojima se obavljaju usluge ili aktivnosti za dobrobit druge osobe ili za opću dobrobit, a obavljaju ih osobe na način predviđen ovim Zakonom, bez postojanja uvjeta isplate novčane nagrade ili potraživanja druge imovinske koristi za obavljeno volontiranje, ako ovim Zakonom nije drukčije određeno.
* (2) Ovaj se Zakon primjenjuje na obavljanje usluga ili aktivnosti čije je obavljanje organizirano na način uređen ovim Zakonom.
* (3) **Dugotrajno volontiranje** je ono koje volonterka i/ili volonter obavljaju najmanje 20 sati tjedno, najmanje tri mjeseca bez prekida.

### Članak 4.

Ovaj Zakon primjenjuje se i na volontiranje iz članka 3. ovoga Zakona u dijelu u kojemu ono nije određeno posebnim propisima.

### Članak 5.

* (1) Volontiranjem se, u smislu ovoga Zakona, ne smatra:

- dobrovoljno obavljanje usluga ili aktivnosti koje su u suprotnosti s Ustavom Republike Hrvatske, drugim propisima Republike Hrvatske te preuzetim međunarodnopravnim obvezama,   

- obavljanje usluga ili aktivnosti za koje postoji uvjet isplate ili potraživanja novčane nagrade odnosno druge imovinske koristi, a koje se obavljaju bez zasnivanja radnog odnosa uređenoga Zakonom o radu,   

- obavljanje poslova koji, s obzirom na narav i vrstu rada te ovlasti poslodavca, imaju obilježja poslova za koje se osniva radni odnos sukladno Zakonu o radu,   

- stručno osposobljavanje bez zasnivanja radnog odnosa (volonterski rad) uređeno Zakonom o radu ili drugim propisima,   

- obavljanje usluga ili aktivnosti koje je jedna ugovorna strana obvezna pružiti drugoj ugovornoj strani na temelju ugovora, osim ugovora o volontiranju,   

- obavljanje usluga ili aktivnosti koje je jedna osoba obvezna pružiti drugoj osobi na temelju zakona ili drugih propisa,   

- izvršavanje posebnih obveza sukladno sudskim odlukama i presudama,   

- obavljanje usluga ili aktivnosti koje su uobičajene u obiteljskim, prijateljskim ili susjedskim odnosima.

* (2) Obavljanje usluga ili aktivnosti koje se ovim Zakonom smatraju volontiranjem ne uključuje besplatno i nepovratno davanje imovine, novca ili besplatno davanje na uporabu pokretnina i nekretnina.

### Članak 6.

* (1) **Volonterka** ili volonter je, sukladno odredbama ovoga Zakona, poslovno sposobna osoba koja volontira u Republici Hrvatskoj, odnosno koja volontira u inozemstvu, sukladno važećim nacionalnim i međunarodnim propisima, ukoliko nije drukčije uređeno ovim Zakonom.
* (2) **Maloljetna volonterka** ili **volonter** je osoba mlađa od 18 godina koja volontira u Republici Hrvatskoj, sukladno članku 12. ovoga Zakona.

### Članak 7.

* (1) Volontiranje organizira **organizator volontiranja**.
* (2) Organizator volontiranja može biti svaka pravna osoba registrirana sukladno Zakonu o udrugama, Zakonu o zakladama i fundacijama i Zakonu o radu.
* (3) Organizator volontiranja može biti i vjerska zajednica, javna ustanova, turistička zajednica i druga neprofitna pravna osoba koja organizira volontiranje sukladno odredbama ovoga Zakona.
* (4) Državna tijela i tijela jedinica lokalne i područne (regionalne) samouprave mogu biti organizatori volontiranja sukladno odredbama ovoga Zakona, drugim propisima i preuzetim međunarodnopravnim obvezama.

### Članak 8.

**Korisnica** ili **korisnik volontiranja** je fizička ili pravna osoba koja prima usluge volontera.

Ostale odredbe
--------------

Nakon "Općih odredbi" Zakonom se uređuju:

* 2. Temeljna načela volontiranja

Načelo zabrane diskriminacije volontera i korisnika volontiranja
Načelo zaštite korisnika volontiranja
Načelo zabrane iskorištavanja volontera
Načelo zaštite maloljetnih volontera
Odgoj za volontiranje
Načelo zaštite osoba djelomično i potpuno lišenih poslovne sposobnosti
Načelo besplatnosti volontiranja
Načelo dobrovoljnosti i solidarnosti volontiranja
Načelo transnacionalnosti volontiranja
* 3. Tijelo nadležno za provedbu zakona i savjetodavno tijelo
* 4. Etički kodeks volontera
* 5. Državna nagrada za volontiranje
* 6. Ugovor o volontiranju
* 7. Prava i obveze volontera i organizatora volontiranja
* 8. Nadzor
* 9. Kaznene odredbe
* 10. Završne odredbe

Vanjske poveznice
-----------------

* Zakon o volonterstvu (Hrvatska)